इक्वाडो : राष्ट्रपति चुनाव के दूसरे दौर में एंड्रेस अराउज के प्रतिद्वंद्वी को लेकर अनिश्चितता बरक़रार
एक तरफ जहां प्रोग्रेसिव यूनियन फॉर होप अलायंस (यूएनईएस) के एंड्रेस अराउज ने 32% से अधिक मतों के साथ इक्वाडोर के राष्ट्रपति चुनाव के दूसरे दौर में अपनी जगह सुरक्षित कर ली है वहीं दूसरे स्थान के लिए पचाकुटिक प्लूरिनेशनल यूनिटी मूवमेंट पार्टी के याकू पेरेज़ और दक्षिणपंथी क्रिएटिंग अपॉर्चुनिटीज (क्रीओ) पार्टी और सोशल क्रिश्चियन पार्टी (पीएससी) के गिलर्मो लास्सो के बीच लड़ाई जारी है।
98% से अधिक मतों की गिनती के साथ इक्वाडोर की नेशनल एलेक्टोरल काउंसिल (सीएनई) ने पेरेज को लास्सो पर मामूली बढ़त हासिल करते हुए दिखाया है। पेरेज़ को 20.10% वोट मिले हैं जबकि लास्सो को 19.51% वोट मिले हैं।
इस चुनावी अनिश्चितता के बीच ये उम्मीदवार लोगों को लगातार संबोधित कर रहे हैं और सोशल नेटवर्क पर अपने संदेश साझा कर रहे हैं। लास्सो ने कहा है कि वे तभी परिणामों को स्वीकार करेंगे करेगा जब 100% वोटों की गिनती हो जाती है और आधिकारिक परिणामों का इंतजार करने के लिए लोगों से आह्वान किया है।
पेरेज़ ने चुनावी धोखाधड़ी के आरोप लगाए हैं। उन्होंने पूर्व राष्ट्रपति राफेल कोर्रिया पर कथित तौर पर दूसरे दौर में उन्हें स्थान बनाने से रोकने के लिए परिणामों में हेरफेर करने का आरोप लगाया है। उन्होंने दावा किया है कि वही "केवल अराउज़ को हरा सकते हैं।"
ठीक इसी समय अराउज ने कहा है कि वे उनका सामना करने के लिए तैयार हैं जिन्हें भी इक्वाडोर के लोग चुनते हैं। सीएनई के अधिकारी टैली शीट की फिर से जांच कर रहे हैं और काउंसिल को शुक्रवार 12 फरवरी को आधिकारिक परिणाम जारी करने की उम्मीद है।
7 फरवरी को हुए आम चुनावों में 2021-2025 के कार्यकाल के लिए 13 मिलियन से अधिक इक्वाडोरवासियों ने देश के अगले राष्ट्रपति, उपराष्ट्रपति, एंडियन संसद के 137 सांसदों और 5 सदस्यों के लिए मतदान किया। दूसरे दौर का चुनाव 11 अप्रैल को होगा। इक्वाडोर के संविधान के अनुसार देश के नए प्रमुख 24 मई को इक्वाडोर के स्वतंत्रता दिवस पर पद ग्रहण करेंगे जबकि नवनिर्वाचित सांसदों को 14 मई को शपथ दिलाई जाएगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
mag_Deva awa_Deva hin_Deva hin_Deva hin_Deva hin_Deva hin_Deva hin_Deva